Likumprojekts

**Grozījumi Pacientu tiesību likumā**

Izdarīt Pacientu tiesību likumā (Latvijas Vēstnesis, 2009, 205. nr.; 2011, 202. nr.; 2012, 190. nr.; 2013, 21., 191., 211. nr.; 2017, 259. nr.) šādus grozījumus:

1.aizstāt 1.panta otrās daļas 1.punktā vārdus „kopumā atbild par visas” ar vārdiem „atbild par”;

2. aizstāt 9.panta pirmajā un otrajā daļā vārdus „Fizisko personu datu aizsardzības likumā” ar vārdiem „Fizisko personu datu apstrādes likumā”;

3. 10.pantā:

papildināt piekto daļu ar 17. punktu šādā redakcijā:

„17) Latvijas Ārstu biedrībai, Latvijas Māsu asociācijai un Latvijas Ārstniecības personu profesionālo organizāciju savienībai – normatīvajos aktos noteiktās ārstniecības personas profesionālās darbības izvērtēšanas veikšanai un lēmumu pieņemšanai”

papildināt 5.1 daļas 1.punktu aiz vārda „uzraudzībai” ar vārdiem „valsts organizētā vēža skrīninga uzraudzībai un kvalitātes kontrolei”;

papildināt 5.2 daļu ar 8. un 9.punktu šādā redakcijā:

„8) Slimību profilakses un kontroles centrs – infekcijas slimību epidemioloģiskajai uzraudzībai, profilakses un pretepidēmijas pasākumu organizēšanai.”

9) augstskolai, kura īsteno akreditētu medicīnas studiju programmu un ir saņēmusi cilvēka ķermeņa audu un šūnu vai orgānu izmantošanas atļauju – mirušā cilvēka dzīves laikā izteiktās gribas aizliegt vai atļaut izmantot savu ķermeni, audus un orgānus pēc nāves noskaidrošanai;

papildināt ar 8.1 daļu šādā redakcijā:

„(81) Medicīniskajos dokumentos fiksētos pacienta datus var izmantot studiju virziena „Veselības aprūpe” studiju programmās paredzēto pētniecisko darbu izstrādei, arī neievērojot šā panta septītajā daļā minētos nosacījumus, ja vienlaikus pastāv šādi nosacījumi:

1) pētnieciskais darbs izstrādāts sabiedrības interesēs, pirmā vai otrā līmeņa profesionālās, bakalaura, maģistra vai doktora augstākās medicīniskās izglītības studiju programmas ietvaros;

2) ar samērīgiem līdzekļiem nav iespējams iegūt pacienta piekrišanu;

3) pētnieciskā darba ieguvums sabiedrības veselības labā ir samērojams ar tiesību uz privātās dzīves neaizskaramību ierobežojumu;

4) ētikas komiteja ir izvērtējusi pētnieciskā darba atbilstību šā panta (81) daļas 1., 2. un 3.punktam, apstiprinājusi pētījuma protokolu un atļāvusi izmantot pacienta datus konkrētā pētnieciskajā darbā, izvērtējot pētnieciskā darba atbilstību pētniecības ētikas principiem un personas datu aizsardzības prasībām, kā arī tā zinātnisko un sociālo vērtību.

aizstāt devītajā daļā vārdus „un astotajā” ar vārdiem un skaitli „astotajā un (81)”.

Ministru prezidents Artūrs Krišjānis Kariņš

Veselības ministre Ilze Viņķele

Iesniedzējs: Veselības ministre Ilze Viņķele

Vīza: Valsts sekretāra p.i. Daina Mūrmane-Umbraško